Would've, Could've, Should've

"Would've, Could've, Should've" הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השישית מתוך מהדורת 3am של אלבום האולפן העשירי של סוויפט, Midnights. נכתב והופק על ידי סוויפט וארון דסנר. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים. "Would've, Could've, Should've" צבר בשבוע הראשון לצאתו כ-12.6 מיליון השמעות בפלטפורמת הסטרימינג ספוטיפיי. ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר. כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו. ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום. אף רצועה ממהדורת 3am של Midnights לא נחשפה בסרטונים. ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום. נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT). בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Would've, Could've, Should've". על פי מספר מגזיני מוזיקה "Would've, Could've, Should've" נכתב על מערכת היחסים הרומנטית של סוויפט עם השחקן ג'ון מאייר. היא מכנה אותה כ"שלד מעברה", וטוענת כי פער הגילים ביניהם היה מורגש. באותה תקופה הייתה סוויפט בת 19, ואילו מאייר התחיל את העשור הרביעי לחייו. על-אף שהשניים לא אישרו מעולם את הזוגיות שלהם בפרהסיה, הם נראו יחד בהופעות משותפות. כשהוציאה את Speak Now ב-2010 נכללה בו הרצועה "Dear John", שיר פרידה ממאייר, שמאשרת לכאורה על מערכת היחסים שהייתה ביניהם. "Would've, Could've, Should've" הוא המקביל הקצבי והרוקיסטי של "Dear John". ארבע השורות האחרונות בשיר מתייחסות לנטייה של החברה להאדיר יותר את חלקה הרע של האישה במערכת יחסים בעלת פער גילים גדול מאשר את חלקו של הגבר. לאורך שאר השיר בונה סוויפט את הסיבה לחרטה על הזוגיות שהייתה ביניהם. בפזמון שרה ”אני בטוחה שלעולם לא הייתי רוקדת עם השטן בגיל 19. האמת הכנה של אלוהים היא שהכאב הזה היה גו עדן. עכשיו כשגדלתי, אני מבועתת. עכשיו כשאי יודעת, הלוואי והיית משאיר אותי מתלבטת”. בניגוד ל-"Dear John", שם היא מודה שהקשר שלה עם מאייר היה שגוי, ב-"Would've Could've Should've" היא מתחרטת לגמרי על הזמן שבילו יחד. עם יציאתו נמנה "Would've Could've Should've" בין העלייה במספר השירים בעלי תוכן על ניצול ופערי גיל של זמרות פופ אחרות בעשור השלישי של המאה ה-21, כמו "Your Power" של בילי אייליש מ-Happier Than Ever ו-"29" של דמי לובאטו מ-Holy Fvck. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Would've, Could've, Should've" בוצע באצטדיון ניסאן בנאשוויל, טנסי, ב-7 במאי 2023. ארון דסנר, שסוויפט תיארה אותו כ"גאון אדיב ונפלא", הצטרף אליה לבמה לשיר ההפתעה הזה מגרסת 3AM של האלבום Midnights. למרות מזג האוויר הסוער, דסנר נענה לאתגר והופיע עם סוויפט. היא סיפרה בהופעה ש-"Would've, Could've, Should've" היה אחד השירים האהובים עליהם כשהם יצרו אותו. סרטון השיר "Would've, Could've, Should've" באתר יוטיוב Release group “Midnights” by Taylor Swift - MusicBrainz, musicbrainz.org Martoccio, Angie (29 באוגוסט 2022). "Taylor Swift Announces New Album 'Midnights': 'A Journey Through Terrors and Sweet Dreams'". Rolling Stone. ארכיון מ-29 באוגוסט 2022. נבדק ב-21 באוקטובר 2022. {{cite journal}}: (עזרה) Jones, Damian (7 באוקטובר 2022). "Taylor Swift reveals all song titles on new album 'Midnights'". NME. ארכיון מ-23 בספטמבר 2022. נבדק ב-21 באוקטובר 2022. {{cite web}}: (עזרה) Gil Kaufman, Gil Kaufman, Taylor Swift Makes it ‘Midnight Rain’ For Latest ‘Midnights’ Track Reveal, Billboard, ‏2022-09-28 (באנגלית אמריקאית) Mier, Tomás (17 באוקטובר 2022). "Taylor Swift Reveals 'Midnights' Lyric on Times Square Spotify Billboard". Rolling Stone. נבדק ב-17 באוקטובר 2022. {{cite web}}: (עזרה) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) ARIA Accreditations Documents, Dropbox (באנגלית)